CELEX: 62011TN0184
Language: et
Date: 2011-03-28 00:00:00
Title: Kohtuasi T-184/11 P: Bart Nijs'i 28. märtsil 2011 esitatud apellatsioonkaebus Avaliku Teenistuse Kohtu 13. jaanuari 2011 . aasta otsuse peale kohtuasjas F-77/09, Nijs versus kontrollikoda

18.6.2011   
            
            
               ET
            
            
               Euroopa Liidu Teataja
            
            
               C 179/16
            
         Bart Nijs'i 28. märtsil 2011 esitatud apellatsioonkaebus Avaliku Teenistuse Kohtu 13. jaanuari 2011. aasta otsuse peale kohtuasjas F-77/09, Nijs versus kontrollikoda
   (Kohtuasi T-184/11 P)
   2011/C 179/29
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Bart Nijs (Bereldange, Luxembourg) (esindaja: advokaat F. Rollinger)
   
      Teine menetluspool: Euroopa Liidu Kontollikoda
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 13. jaanuari 2011. aasta otsus;
            
         
               —
            
            
               põhimõtteliselt tühistada Euroopa Kontrollikoja ad hoc komitee 15. jaanuari 2009. aasta otsus kõrvaldada hageja alates 1. veebruarist 2009 ametist ilma tema pensionit vähendamata;
            
         
               —
            
            
               tühistada Kontrollikoja 20. septembri 2007. aasta otsus 81-2007, millega antakse ametisse nimetava asutuse volitused ad hoc komiteele;
            
         
               —
            
            
               tühistada kõik selle ad hoc komitee vastu võetud ettevalmistavad otsused, nimelt 22./29. oktoobri 2007. aasta, 23. novembri 2007. aasta ning 12. juuni 2008. aasta otsused algatada haldusjuurdlus;
            
         
               —
            
            
               teise võimalusena, juhul kui Üldkohus ei rahulda esimese võimalusena esitatud tühistamisnõudeid, tuvastada, et Euroopa Kontrollikoja ad hoc komitee 15. jaanuaril 2009 kehtestatud sanktsioonid on ametnike personalieeskirjade artiklit 10 silmas pidades eespool toodud põhjustel liiga rasked;
            
         
               —
            
            
               saata asi tagasi Euroopa Kontrollikoja uues koosseisus ametisse nimetavale asutusele, või kui seda peetakse tõepoolest vajalikuks, siis määrata faktilistele asjaoludele märksa paremini vastav sanktsioon;
            
         
               —
            
            
               täiendava võimalusena tuvastada sõnaselgelt, et käesolevas asjas ei ole järgitud mõistliku menetlusaja põhimõtet nagu seda on eespool kirjeldatud, ning võtta seda arvesse võimaliku sanktsiooni suuruse määramisel;
            
         
               —
            
            
               teha otsus vastavalt hagiavaldusele;
            
         
               —
            
            
               mõista Euroopa Kontrollikojalt välja käesoleva apellatsioonimenetluse kulud;
            
         
               —
            
            
               jätta apellatsioonkaebuse esitajale kõigi teiste nõuete esitamise õigus, eeskätt õigus vastata Euroopa Kontrollikoja vastusele;
            
         
               —
            
            
               mõista teistelt menetlusosalistelt välja kahe kohtuastme kulud;
            
         
               —
            
            
               jätta apellatsioonkaebuse esitajale kõikide teiste nõuete esitamise, kaitseõiguste teostamise, väidete esitamise ning tegevuste teostamise õigus.
            
         
      Väited ja peamised argumendid
   
   Apellatsioonkaebuse toetuseks esitab apellant üheksa väidet.
   
               1.
            
            
               Esimeses väites väidab apellant, et Avaliku Teenistuse Kohus muutis vaidluse eset, kuna ta tõlgendas apellandi selgitusi kohtuistungil tema hagist, millega ta nõudis otsuse nr 81-2007 tühistamist, loobumisena.
            
         
               2.
            
            
               Teise väite kohaselt on Avaliku Teenistuse Kohus vaidlustatud kohtuotsuse punktides 40, 58 ja 94 faktilisi asjaolusid moonutanud.
            
         
               3.
            
            
               Kolmandas väites heidetakse ette hagi esimese väite moonutamist, kuna Avaliku Teenistuse Kohus ei arvestanud Euroopa Liidu ametnike personalieeskirjade artiklite 22a ja 22b viidatud lõigetega.
            
         
               4.
            
            
               Neljandas väites heidetakse ette, et Avaliku Teenistuse Kohus ei ole kohaldanud ümberpööratud tõendamiskoormise põhimõtet.
            
         
               5.
            
            
               Viiendas väites väidab apellatsioonkaebuse esitaja, et Avaliku Teenistuse Kohus tegi hagi teise väite osas õiguslikult ebaõige otsuse ning ei teinud peasekretäri käitumisest seoses personalieeskirjade artikliga 11a järeldusi.
            
         
               6.
            
            
               Kuuenda väite kohaselt ei võtnud Avaliku Teenistuse Kohus arvesse võrdse kohtlemise põhimõtte rikkumist.
            
         
               7.
            
            
               Seitsmendas väites heidetakse ette distsiplinaarmenetlusega tegelenud ametniku erapoolikust apellandi kahjuks.
            
         
               8.
            
            
               Kaheksanda väite kohaselt ei kohaldatud tõhusalt Euroopa inimõiguste ja põhivabaduste kaitse konventsiooni artiklit 6, sest ei kontrollitud faktiliste asjaolude ja selle tagajärjel võetud sanktsiooni vahelist proportsionaalsust.
            
         
               9.
            
            
               Üheksanda väite kohaselt on ebaõigesti kohaldatud mõistliku menetlusaja põhimõtet.